Futzal bo‘yicha Osiyo chempionatining guruh bosqichi o‘yinlari yakunlandi

15-fevral, dushanba kuni Toshkentda o‘tkazilayotgan futzal bo‘yicha Osiyo chempionatining “C” va “D” guruhlarida 3-tur o‘yinlari o‘tkazilib, musobaqaning guruh bosqichi o‘yinlari yakuniga yetdi.

“Uff.uz” nashri xabariga ko‘ra, “C” guruhidagi Tailand terma jamoasi Vyetnamni 3:1 hisobida yengdi va guruhda birinchi o‘rinni egalladi, Vyetnam esa ikkinchi bo‘ldi. Xitoy Taypeyi va Tojikiston termalari esa durang o‘ynab, uchinchi va to‘rtinchi o‘rinda qoldi.
“D” guruhida Yaponiya va Avstraliya o‘rtasidagi bahsda kunchiqar yurt vakillari 3:1 hisobida g‘alaba qozonib, guruhda birinchi bo‘ldi. Avstraliya esa 6 ochko bilan ikkinchi o‘rinda qoldi. Guruhdagi narigi bahsda Qatar terma jamoasi Malayziyani 6:2 hisobida yengdi, ammo har ikkala jamoa ham guruhdan chiqa olmadi, deb yozadi “Uff.uz”.